กระทรวงสาธารณสุข  ปล่อยคาราวานรถโมบายส่งความสุขเทศกาลปีใหม่ ปฏิบัติการตรวจฟรี อาหาร ผักผลไม้ เฝ้าระวังอาหารปลอดภัย
กระทรวงสาธารณสุข ปล่อยคาราวานรถโมบายส่งความสุขเทศกาลปีใหม่ ปฏิบัติการตรวจฟรี อาหาร ผักผลไม้ เฝ้าระวังอาหารปลอดภัยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารระดับสูงกระทรวงสาธารณสุข ร่วมกันปล่อยคาราวานรถหน่วยตรวจสอบเคลื่อนที่เพื่อความปลอดภัยด้านอาหาร หรือรถโมบาย 10 คัน ลงพื้นที่ตรวจอาหารปลอดภัยที่ห้างสรรพสินค้าและตลาดในกรุงเทพฯ ซึ่งวันนี้จะเริ่มให้บริการเป็นวันแรก ในพื้นที่ กทม. 10 จุด อาทิ ตลาด อตก. ตลาดบองมาเช่ ห้างสรรพสินค้า บิ๊กซีราชดำริ Tops เซ็นทรัลลาดพร้าว เดอะมอลล์บางแค โลตัสพระราม 2 ให้บริการตรวจหาสารปนเปื้อนด้วยชุดทดสอบเบื้องต้น (test kit) และส่งตรวจวิเคราะห์ที่กรมวิทยาศาสตร์การแพทย์ รวมทั้งตรวจสอบฉลากผลิตภัณฑ์อาหาร ที่ประชาชนนิยมบริโภคและหาซื้อเป็นของขวัญปีใหม่ ซึ่งประชาชนที่สงสัยในผลิตภัณฑ์สามารถส่งตรวจได้ฟรี เพื่อให้มั่นใจว่าในการท่องเที่ยว การบริโภคในช่วงเทศกาลปีใหม่นี้จะได้รับประทานอาหารปลอดภัย ไม่ติดเชื้อ ไม่ป่วยอาหารเป็นพิษ จะทำให้เฉลิมฉลองเทศกาลปีใหม่ได้อย่างสนุกสนาน นอกจากพื้นที่ กทม. 10 จุดในวันนี้แล้ว ในส่วนของต่างจังหวัด สำนักงานสาธารณสุขจังหวัด อีก 36 จังหวัด ครอบคลุมทุกภูมิภาคทั่วประเทศ ก็ได้ออกปฏิบัติการอาหารปลอดภัยโดยพร้อมเพียงกันด้วย ส่วนประชาชนที่ไม่ได้อยู่ในจุดให้บริการแต่มีข้อสงสัยเกี่ยวกับผลิตภัณฑ์อาหารและยา สงสัยไม่ปลอดภัย สามารถร้องเรียนได้ที่สำนักงานสาธารณสุขจังหวัดทุกจังหวัดทั่วประเทศ หรือโทรสายด่วน อย. 1556